
Okresný súd Poprad 0T/137/2024 8724010845 08. 07. 2024 Mgr. Lukáš Hvizdoš ECLI:SK:OSPP:2024:8724010845.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, sudcom pre prípravné konanie Mgr. Lukášom Hvizdošom, podľa § 353 ods. 1 Trestného poriadku, dňa 8. júla 2024 v Kežmarku, vydáva tento rozhodol: Obvinení 1./ A. B., nar. XX.XX.XXXX v C., trvale bytom D. XXX/XX, E., F. C., 2./ G. C., nar. XX.XX.XXXX v C., trvale bytom D. XXX/XX, E., F. C., uznávajú sa za vinných, že v období od 23:00 hod. do 24:00 hod. dňa 05.07.2024, po predchádzajúcom požití alkoholických nápojov, na mieste verejne prístupnom, na ulici D. v rómskej osade v obci E., okres C. fyzicky napadli H. B. H. a I. B., približne 7 metrov od ich rodinného domu, kde došlo po príchode ich syna, H. B. mladšieho, k obojstrannému fyzickému útoku všetkých spomínaných tam prítomných sácaním, fackovaním, bitím, kedy následne sa H. B. starší, I. B. a H. B. mladší odobrali s krikom do svojho rodinného domu, pričom obvinení v úmysle si ešte vzniknutú situáciu vydiskutovať, ich k domu nasledovali, pričom H. B. mladší uzatvoril vchodové plastové dvere na rodinnom dome, aby doň nevošli, zaprel sa do nich, ale obvinený A. B. a obvinený G. C. vplyvom väčšej fyzickej sily prekonali dané zabezpečenie v zmysle toho, že dvere spolu so zárubňou vypadli z obloženia múru, a následne vošli priamo do kuchyne rodinného domu č. XXX/XX na ulici D. v obci E., kde opäť došlo medzi zúčastnenými k fyzickým napadnutiam, k poškodeniu, znefunkčneniu televízora zn. Samsung LE32A436T1D, a po určitom čase, za prítomnosti ostatných príbuzných obvinení opustili uvedený rodinný dom, čím týmto konaním poškodeným nevznikli žiadne zranenia, vznikla materiálna škoda vo výške 200,- Eur, teda - spoločným konaním neoprávnene vnikli do obydlia iného a čin spáchali závažnejším spôsobom konania – vlámaním, - spoločným konaním dopustili sa fyzicky, verejne a na mieste verejnosti prístupnom hrubej neslušnosti a výtržnosti tým, že napadli iného, čím
spáchali
- prečin porušovania domovej slobody podľa § 194 ods. 1, ods. 2 písm. a) Trestného zákona s poukazom na § 138 písm. e) Trestného zákona spáchaného formou spolupáchateľstva podľa § 20 Trestného zákona, - prečin výtržníctva podľa § 364 ods. 1 písm. a) Trestného zákona spáchaného formou spolupáchateľstva podľa § 20 Trestného zákona. Za
to
im
súd
ukladá:
1./ obvinenému A. B. Podľa § 194 ods. 2 Trestného zákona, za použitia § 36 písm. l) Trestného zákona, § 37 písm. h) Trestného zákona, § 38 ods. 2 Trestného zákona, § 41 ods. 1 Trestného zákona úhrnný trest odňatia slobody vo výmere 12 (dvanásť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 18 (osemnásť) mesiacov. 2./ obvinenému G. C. Podľa § 194 ods. 2 Trestného zákona, za použitia § 36 písm. l) Trestného zákona, § 37 písm. h) Trestného zákona, § 38 ods. 2 Trestného zákona, § 41 ods. 1 Trestného zákona úhrnný trest odňatia slobody vo výmere 12 (dvanásť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 24 (dvadsaťštyri) mesiacov. Podľa § 287 ods. 1 Trestného poriadku súd ukladá obom obvineným povinnosť nahradiť spoločne a nerozdielne spôsobenú škodu poškodenému H. B., nar. XX.XX.XXXX, trvale bytom D. XXX/XX, E., F. C., vo výške 200,- Eur (dvesto eur). Podľa § 288 ods. 2 Trestného poriadku poškodeného H. B., nar. XX.XX.XXXX, trvale bytom D. XXX/XX, E., F. C., so zvyškom uplatneného nároku na náhradu škody odkazuje na civilný proces. - spoločným konaním neoprávnene vnikli do obydlia iného a čin spáchali závažnejším spôsobom konania – vlámaním, - spoločným konaním dopustili sa fyzicky, verejne a na mieste verejnosti prístupnom hrubej neslušnosti a výtržnosti tým, že napadli iného, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

